rejauldu/bengali-wikipedia huggingface dataset:
ব্রহ্মপুর হল ভারতের ওড়িশা রাজ্যের একটি প্রধান এবং প্রাচীনতম রেলওয়ে স্টেশন। এটি পূর্ব উপকূলীয় রেল অঞ্চলের খুর্দা রোড রেলওয়ে বিভাগের অধীনে পরিচালিত হয়। এই স্টেশনটি ব্রহ্মপুর শহর, গঞ্জাম জেলা এবং দক্ষিণ ওড়িশার দু'টি জেলা এবং প্রতিবেশী অন্ধ্রপ্রদেশের অন্যান্য জেলাগুলিতে রেল পরিষেবা প্রদান করে। এটি ভারতের 'এ' শ্রেণির রেলওয়ে স্টেশনগুলির মধ্যে একটি।  ইতিহাস ১৮৯৩ সাল থেকে ১৮৯৬ সালের সময়কালে (দক্ষিণ পূর্ব রেলওয়ে জোনের ১,২৮৭ কিলোমিটার (৮০০মাইল)) এই ঐতিহাসিক ব্রহ্মপুর স্টেশনটি ১৮৯৬ সালে নির্মিত হয় এবং ট্রেন চলাচলের জন্য উন্মুক্ত করা হয়। বেঙ্গল নাগপুর রেলওয়ে ব্রহ্মপুর (বারহামপুর) পর্যন্ত রেলপথ চালু করে ১৮৯৯ সালের ১ জানুয়ারি।  দক্ষিণ পূর্ব রেলের ৫১৪ কিলোমিটার (৩১১ মাইল) দীর্ঘ উত্তরের অংশটি ১৯০২ সালে বিএনআরের সাথে একীভূত করা হয়।  রেলপথ পুনর্গঠন বেঙ্গল নাগপুর রেল ১৯৪৪ সালে জাতীয়করণ করা হয়। পূর্ব রেল ১৯৫২ সালের ১৪ এপ্রিল মুঘলসরাইয়ের পূর্ব ইস্ট ইন্ডিয়ান রেলওয়ে কোম্পানির অংশ এবং বেঙ্গল নাগপুর রেলওয়ে নিয়ে গঠিত হয়। ১৯৫৫ সালে, দক্ষিণ পূর্ব রেল পূর্ব রেল থেকে পৃথক করা হয়। এটি বেশিরভাগ পূর্বের বেঙ্গল নাগপুর রেল দ্বারা চালিত রেলপথের সমন্বয়ে গঠিত। ২০০৩ সালের এপ্রিলে শুরু হওয়া নতুন জোনের মধ্যে পূর্ব উপকূলীয় রেল এবং দক্ষিণ পূর্ব মধ্য রেল ছিল। এই উভয় রেলপথ দক্ষিণ পূর্ব রেল থেকে পৃথক করে চালু করা হয়।  তথ্যসূত্র  বহিঃসংযোগ   ব্রহ্মপুরে ট্রেনগুলি      বিষয়শ্রেণী:গঞ্জাম জেলার রেলওয়ে স্টেশন বিষয়শ্রেণী:খুর্দা রোড রেলওয়ে বিভাগ
হিল সার্জেন্ট (বৈজ্ঞানিক নাম: Athyma opalina (Kollar)) 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত অতি দুর্লভ প্রজাতি।   আকার  প্রসারিত অবস্থায় হিল সার্জেন্ট এর ডানার আকার ৫৫-৭০ মিলিমিটার দৈর্ঘ্যের হয়।   উপপ্রজাতি  ভারতে প্রাপ্ত হিল সার্জেন্ট এর উপপ্রজাতি হল-   Athyma opalina opalina Kollar, 1844 – Himalayan Hill Sergeant   বিস্তার  এই প্রজাতি ভারত এর জন্মু কাশ্মীর থেকে অরুণাচল প্রদেশGogoi, M. J. (2012). Butterflies (Lepidoptera) of Dibang Valley, Mishmi Hills, Arunachal Pradesh, India. Journal of Threatened Taxa, 3137-3160., পাকিস্তান, নেপাল, ভুটান এবং মায়ানমারSingh, I. J., & Chib, M. S. (2015). Checklist of butterflies of Bhutan. Journal of the Bhutan Ecological Society, 1(2), 22-58. এর বিভিন্ন অঞ্চলে দেখা যায়।   তথ্যসূত্র   বিষয়শ্রেণী:ভারতের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৮৪৪-এ বর্ণিত প্রজাপতি বিষয়শ্রেণী:তিব্বতের প্রাণিকুল বিষয়শ্রেণী:ভিনসেঞ্জ কোলার কর্তৃক নামকরণকৃত ট্যাক্সা
ইকুমা সেকিগাওয়া (, ; জন্ম: ১৩ সেপ্টেম্বর ২০০০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্সের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।   প্রারম্ভিক জীবন  ইকুমা সেকিগাওয়া ২০০০ সালের ১৩ই সেপ্টেম্বর তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।   তথ্যসূত্র    বহিঃসংযোগ             বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:জাপানি ফুটবলার বিষয়শ্রেণী:কাশিমা অ্যান্টলার্সের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
বাংলাদেশ জুডো ফেডারেশন বাংলাদেশে জুডোর জাতীয় ফেডারেশন। এটি বাংলাদেশে জুডো খেলা পরিচালনা ও নিয়ন্ত্রণের জন্য দায়িত্বপ্রাপ্ত।   ইতিহাস  উপমহাদেশ এই খেলাটি তেমন জনপ্রিয় না হলেও স্বাধীনতার পর বাংলাদেশে জুডো ফেডারেশন ১৯৭২ সালে বাংলাদেশ জুডো এবং কারাতে ফেডারেশন হিসাবে প্রতিষ্ঠিত হয়েছিল। ২০০১ সালে, বাংলাদেশ জুডো এবং কারাতে ফেডারেশন দুটি আলাদা করা হয়। বাংলাদেশ জুডো ফেডারেশন এবং বাংলাদেশ কারাতে ফেডারেশন, বাংলাদেশের রাষ্ট্রপতি শাহাবুদ্দিন আহমেদ এবং বাংলাদেশ সেনাবাহিনীর প্রধান লেফটেন্যান্ট জেনারেল এম হারুন-অর-রশিদ দ্বারা বিভক্ত হয়েছিল। ২০২০ সালের ১৪ মার্চ জাপান জুডো ফেডারেশন বাংলাদেশ জুডো ফেডারেশনকে সরঞ্জাম দান করে।  ২০১৯ সালে, বাংলাদেশ জুডো ফেডারেশনের সভাপতি ব্রিগেডিয়ার জেনারেল এসকে আবু বাকের, সাধারণ সম্পাদক একেএম সেলিমের বিরুদ্ধে অভিযোগ করেছিলেন। এর ফলে জাতীয় ক্রীড়া পরিষদ তার বিরুদ্ধে তদন্তে নেমেছিল।   তথ্যসূত্র   বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশে ক্রীড়া পরিচালনা পরিষদ বিষয়শ্রেণী:১৯৭২-এ বাংলাদেশে প্রতিষ্ঠিত
ম্যানুয়েল প্রাস্ত ছিলেন একজন ফুটবল খেলোয়াড়। তিনি ১৯০৪-১৯০৮ এবং ১৯১২-১৯১৪ এই সময়কালে রিয়াল মাদ্রিদের হয়ে খেলেছিলেন। তিনি কোপা দেল রেতে ৮ গোল করেছেন। সবচেয়ে গুরুত্বপূর্ণটি ছিল ১৯০৫ কোপা দেল রে ফাইনালে, যখন তিনি একমাত্র গোলটি করেন এবং রিয়াল মাদ্রিদ ইতিহাসের প্রথম শিরোপা নিশ্চিত করেছিল।  ১৯০৬ সালে কোপা দেল রে ফাইনালে তিনি দুইবার গোল করেন এবং পরপর দ্বিতীয়বার কাপ জিতেছিলেন।   সম্মান  কোপা দেল রে (৪): ১৯০৫ কোপা দেল রে, ১৯০৬ কোপা দেল রে, ১৯০৭ কোপা দেল রে, ১৯০৮ কোপা দেল রে  ক্যাম্পেওনাতো রিজিওনাল সেন্ট্রো (৫): ১৯০৪-০৫, ১৯০৫-০৬, ১৯০৬-০৭, ১৯০৭-০৮, ১৯১২-১৩   তথ্যসূত্র      https://web.archive.org/web/20150923234818/http://www.elaguanis.com/index.php/jugadores?task=view&id=3456%3Ftask%3Dview  https://web.archive.org/web/20200113112940/http://www.leyendablanca.galeon.com/jugad4.htm  http://www.thefinalball.com/xray.php?jogador_id=361813&jogador_na_equipa_id=50   বহিঃসংযোগ   বিষয়শ্রেণী:ফুটবল ফরোয়ার্ড বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:মৃত্যুর সাল অনুপস্থিত বিষয়শ্রেণী:জন্মের বছর অনুপস্থিত বিষয়শ্রেণী:১৮৮৬-এ জন্ম বিষয়শ্রেণী:১৯৭৩-এ মৃত্যু বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:মাদ্রিদের ফুটবলার
দেওরাজ সিংহ প্যাটেল (জন্ম: ৩০ ডিসেম্বর ১৯৬৮, গ্রাম: সুমেধা, রেওয়া জেলা) একজন ভারতীয় বহুজন সমাজ পার্টির রাজনীতিবিদ। ২০০৯ সালের নির্বাচনে তিনি মধ্য প্রদেশের রেওয়া লোকসভা কেন্দ্র থেকে পঞ্চদশ লোকসভায় নির্বাচিত হয়েছিলেন।   তিনি একজন কৃষক ও সমাজকর্মী। তিনি রেওয়া জেলায় বসবাস করেন।  তিনি নিশা সিংহের সাথে বিবাহবন্ধনে আবদ্ধ রয়েছেন এবং তাঁদের এক কন্যা ও দুই পুত্র রয়েছে।    তথ্যসূত্র   বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:মধ্যপ্রদেশের লোকসভা সদস্য বিষয়শ্রেণী:পঞ্চদশ লোকসভার সদস্য বিষয়শ্রেণী:মধ্যপ্রদেশের ব্যক্তি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। অনেকটা সিভি’রমত করে লেখা, বিজ্ঞাপনী নিবন্ধ। ~ যুদ্ধমন্ত্রী আলাপ ১৩:৪৯, ৩ ফেব্রুয়ারি ২০২২ (ইউটিসি) আহমাদুল্লাহ   – (অপসারণের প্রস্তাবনা দেখুনলগ দেখুন) () এর আগেও নিবন্ধটি একাধিকবার ভিন্ন নামে তৈরি হয়েছে এবং দ্রুত অপসারিত হয়েছে। এবারও দ্রুত অপসারিত হলে সোশ্যাল মিডিয়ায় জনপ্রিয়তার কারণে আবারও তৈরি হবে। তাই আলোচনার মাধ্যমে সিদ্ধান্ত হওয়া প্রয়োজন, এই ব্যক্তি উল্লেখযোগ্য কিনা।  সূত্র যাচাই করতে গিয়ে দেখেছি, ঢাকা পোস্টের সংবাদটি একটি সাক্ষাৎকার। এছাড়া, শুধু করোনা আক্রান্তের সংবাদই অনলাইনে পাওয়া যাচ্ছে। তাই আমার কাছে মনে হচ্ছে, তিনি WP:ANYBIO, WP:হুজুর বা WP:GNG অনুসারে এখনই উল্লেখযোগ্য নন। — ইয়াহিয়া (আলাপ • অবদান) - ১৪:৫৫, ২ ফেব্রুয়ারি ২০২২ (ইউটিসি)   : বাংলাদেশী বক্তা হিসেবে কিছু কভারেজ থাকলেও উৎসের ঘাটতি(একটি নির্দিষ্ট বিষয়ে সংবাদে কভারেজ পেয়েছে; তিনি করোনায় আক্রান্ত হওয়ায়), যার ফলস্বরূপ WP:হুজুর অনুত্তীর্ণ। -- ওহিদ (আলাপ) ১৯:৩৫, ২ ফেব্রুয়ারি ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ক্লাব দেস্পোর্তিভো নাসিওনাল (; এছাড়াও সিডি নাসিওনাল, নাসিওনাল অথবা শুধুমাত্র নাসিওনাল দা মাদেইরা () নামে পরিচিত) হচ্ছে মাদেইরা ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লীগ প্রিমেইরা লিগায় খেলে। এই ক্লাবটি ১৯১০ সালের ৮ই ডিসেম্বর তারিখে প্রতিষ্ঠিত হয়েছে। নাসিওনাল তাদের সকল হোম ম্যাচ মাদেইরার এস্তাদিও দা মাদেইরায় খেলে থাকে; যার ধারণক্ষমতা হচ্ছে ৫,১৩২। বর্তমানে এই ক্লাবের ম্যানেজারের দায়িত্ব পালন করছেন লুইস ফ্রেইরে এবং সভাপতির দায়িত্ব পালন করছেন রুই আলভেস। পর্তুগিজ মধ্যমাঠের খেলোয়াড় রুবেন মিকায়েল এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, নাসিওনাল এপর্যন্ত ২টি শিরোপা জয়লাভ করেছে; যার মধ্যে ১টি লিগাপ্রো শিরোপা রয়েছে।  অর্জন লিগাপ্রো চ্যাম্পিয়ন: ২০১৭–১৮, ২০১৯–২০ (শিরোপা প্রদান করা হয়নি)  পর্তুগিজ দ্বিতীয় বিভাগ চ্যাম্পিয়ন: ১৯৯৯–২০০০  তথ্যসূত্র   বহিঃসংযোগ       বিষয়শ্রেণী:ক্লাব দেস্পোর্তিভো নাসিওনাল বিষয়শ্রেণী:প্রিমেইরা লিগার ক্লাব বিষয়শ্রেণী:পর্তুগালের ফুটবল ক্লাব বিষয়শ্রেণী:১৯১০-এ পর্তুগালে প্রতিষ্ঠিত বিষয়শ্রেণী:১৯১০-এ প্রতিষ্ঠিত ফুটবল ক্লাব
এ এইচ সালাহউদ্দিন মাহমুদ হলেন বাংলাদেশের মুক্তিযোদ্ধা, রাজনীতিবিদ ও সাবেক সাংসদ। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে কক্সবাজার-১ (চকরিয়া-পেকুয়া) আসন থেকে নির্বাচিত সংসদ সদস্য।   জন্ম  এ এইচ সালাহউদ্দিন মাহমুদ কক্সবাজার জেলার চকরিয়া উপজেলার বরইতলী ইউনিয়নের গোলাম কাদের ডেপুটি পরিবারে জন্মগ্রহণ করেন।   রাজনৈতিক জীবন  এ এইচ সালাহউদ্দিন মাহমুদ বাংলাদেশ ছাত্রলীগের কেন্দ্রীয় ভাইস প্রেসিডেন্ট ও মুক্তিযুদ্ধ চলাকালিন সময়ে বিএলএফ কক্সবাজার জেলার কমন্ডার ছিলেন। হুসেইন মুহাম্মদ এরশাদের নেতৃত্বে জাতীয় পার্টি গঠিত হলে তিনি ১৯৮৬ সালে যোগ দেন জাতীয় পার্টিতে এবং কক্সবাজার-১ (চকরিয়া-পেকুয়া) আসন থেকে সংসদ সদস্য নির্বাচিত হন। এমপি নির্বাচিত হওয়ার আগে তিনি চকরিয়া উপজেলা পরিষদের প্রথম চেয়ারম্যান হিসেবে দায়িত্ব পালন করেন। ১৯৮৮ সালের চতুর্থ জাতীয় সংসদ নির্বাচনেও তিনি একই আসন থেকে দ্বিতীয় বার সংসদ সদস্য নির্বাচিত হন। তখন উপমন্ত্রীর মর্যদায় জেলা পরিষদ চেয়ারম্যান পদ সৃষ্টি হলে কক্সবাজার জেলার প্রথম জেলা পরিষদ চেয়ারম্যান মনোনীত হন তিনি। বর্তমানে তিনি জাতীয় পার্টি (মঞ্জু) এর প্রেসিডিয়াম সদস্য।   তথ্যসূত্র   বিষয়শ্রেণী:কক্সবাজার জেলার রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:জাতীয় পার্টি (মঞ্জু) এর রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:জাতীয় পার্টির রাজনীতিবিদ
return { 	name = 'ইস্তোনিয়া', 	top = 60.4, 	bottom = 57.2, 	left = 21.5, 	right = 28.4, 	image = 'Estonia adm location map.svg', 	image1 = 'Estonia relief map (2005-2017).png', 	image2 = 'Estonia Harju locator map.svg', 	image3 = 'Estonia Lääne locator map.svg', 	image4 = 'Estonia Pärnu locator map.svg', 	image5 = 'Estonia Saare locator map.svg', 	image6 = 'Estonia Valga locator map.svg', 	image7 = 'Estonia Viljandi locator map.svg', 	image8 = 'Estonia Võru locator map.svg' }
হল জাপানের চারটি মূল দ্বীপের মধ্যে ক্ষুদ্রতম (বিস্তার ) ও সবচেয়ে কম বসতিপূর্ণ (৪১,৪১,৯৫৫ জন- )। হোনশুর দক্ষিণে ও কিউশুর পূর্বে এর অবস্থান। এর প্রাচীন নামসমূহের মধ্যে আছে "ইয়ো-নো-ফুতানা-শিমা" (), "ইয়ো-শিমা" () ও "ফুতানা-শিমা" ()। বর্তমান শিকোকু নামটি পুরোনো যে চারটি প্রদেশে দ্বীপটি বিভক্ত ছিল, তাদের নির্দেশ করে। এই চারটি প্রদেশ ছিল আওয়া, তোসা, সানুকি ও ইয়ো।   ভূগোল  মূল শিকোকু দ্বীপ ছাড়াও সংলগ্ন ক্ষুদ্র ক্ষুদ্র দ্বীপগুলিও শিকোকু দ্বীপ অঞ্চলের অন্তর্গত। সমগ্র অঞ্চলটির ক্ষেত্রফল প্রায় ১৮,৮০০ বর্গ কিলোমিটার (৭,২৫৯ বর্গমাইল)। এর অন্তর্গত চারটি প্রশাসনিক অঞ্চল হল এহিমে, কাগাওয়া, কোওচি ও তোকুশিমা। উত্তরে সেতো সাগরের অপর পাড়ে অবস্থিত হোনশু দ্বীপের ওয়াকায়ামা, ওসাকা, হিয়োগো, ওকায়ামা, হিরোশিমা এবং য়ামাগুচি প্রশাসনিক অঞ্চল। পশ্চিমে অবস্থান করছে কিউশু দ্বীপের ওওইতা এবং মিয়াযাকি প্রশাসনিক অঞ্চল।  আয়তনের নিরিখে শিকোকুর অবস্থান বিশ্বের দ্বীপগুলির মধ্যে ৫০ তম, এবং জনসংখ্যার দিক দিয়ে ২৩ তম।  দ্বীপের মাঝ বরাবর পূর্ব-পশ্চিমে বিস্তৃত কিছু পর্বত শিকোকুকে সেতো সাগরের উপকূলবর্তী এক সংকীর্ণ উত্তরাঞ্চল ও প্রশান্ত মহাসাগরের উপকূলবর্তী দক্ষিণাঞ্চলে ভাগ করেছে। ৪২ লক্ষ অধিবাসীর অধিকাংশই উত্তরাঞ্চলে থাকেন, এবং দ্বীপের বড় শহরগুলির অধিকাংশই এখানে অবস্থিত। এহিমের ইশিযুচি পর্বত (石鎚山) শিকোকুর উচ্চতম শৃঙ্গ, এর উচ্চতা ১৯৮২ মিটার (৬৫০৩ ফুট)। শিল্প বর্তমান, যার মধ্যে পড়ে বেশ্‌শি তাম্রখনি থেকে উত্তোলিত আকরিক শোধন। দ্বীপটিতে নিবিড় কৃষিকাজ হয়। বিশেষত পূর্বদিকে অবস্থিত বিস্তীর্ণ পলল সমভূমি অঞ্চলে প্রতি বছর ধান ছাড়াও শীতকালে গম ও বার্লি চাষের মাধ্যমে বহুফসলি চাষ করা হয়। উত্তরাঞ্চলে ফল চাষ গুরুত্বপূর্ণ ও বৈচিত্র্যময়। এদের মধ্যে আছে বিভিন্ন প্রকার লেবু, পার্সিমন, পীচ ও আঙুর। গম উৎপাদনের প্রাচুর্যের জন্য এদো যুগ থেকে কাগাওয়া প্রশাসনিক অঞ্চলের (পূর্বতন সানুকি প্রদেশ) মূল খাদ্য হয়ে উঠেছে সানুকি উদোন (讃岐うどん) নামক মোটা নুড্‌লস।  দক্ষিণাঞ্চলের অবশিষ্টাংশ পর্বতময় ও জনবিরল। কোওচি প্রশাসনিক অঞ্চলের রাজধানী কোওচি শহরের ছোট মাপের সমভূমিটি একমাত্র উল্লেখযোগ্য সমভূমি। মৃদু শীতকালের জন্য কৃত্রিম পদ্ধতিতে কিছু কৃষিকাজ হয়। বিশেষত প্লাস্টিক আচ্ছাদনের তলায় বে-মরশুমী সবজি চাষ উল্লেখযোগ্য। দক্ষিণ শিকোকুতে বছরে দুই বার ধান চাষ হয়। ঘন বন ও খরস্রোতা নদী থেকে প্রাপ্ত জলবিদ্যুতের সুবিধাকে কাজে লাগিয়ে এখানে সমৃদ্ধ কাগজ শিল্প গড়ে উঠেছে।  শিকোকুর প্রধান নদী য়োশিনো। ইশিযুচি পর্বত থেকে উৎপন্ন হয়ে এই নদী কোওচি ও তোকুশিমা প্রশাসনিক অঞ্চলের উত্তর সীমা বরাবর পূর্ববাহিনী হয়ে তোকুশিমা নগরের কাছে প্রশান্ত মহাসাগরে মিশেছে। য়োশিনো নদীর দৈর্ঘ্য ১৯৬ কিমি (১২১.৮ মাইল)।  জাপানের অন্য তিনটি মূল দ্বীপের সাপেক্ষে শিকোকুর একটি স্বাতন্ত্র্য হল, এই দ্বীপে কোনও আগ্নেয়গিরি নেই।  তথ্যসূত্র  বিষয়শ্রেণী:জাপান দ্বীপপুঞ্জ বিষয়শ্রেণী:শিকোকু অঞ্চল
১৯৮৪ এএফসি এশিয়ান কাপ ছিল পুরুষদের এএফসি এশিয়ান কাপের ৮ম সংস্করণ, এটি এশিয়ান ফুটবল কনফেডারেশন (এএফসি) দ্বারা আয়োজিত একটি চতুর্বার্ষিক আন্তর্জাতিক ফুটবল টুর্নামেন্ট। ১ ডিসেম্বর থেকে ১৬ ডিসেম্বর ১৯৮৪ সালের মধ্যে সিঙ্গাপুরে ফাইনালের আয়োজন করা হয়েছিল। দশটি দলের মাঠটি পাঁচটির দুটি গ্রুপে বিভক্ত ছিল। ফাইনালে চীনকে ২-০ গোলে হারিয়ে সৌদি আরব তাদের প্রথম শিরোপা জিতেছে।      যোগ্যতা   ২১টি দল ১৯৮৪ এএফসি এশিয়ান কাপের যোগ্যতা অর্জনে প্রতিদ্বন্দ্বিতা করেছিল এবং দলগুলিকে পাঁচটি দলের তিনটি গ্রুপে এবং ছয়টির একটি গ্রুপে বিভক্ত করা হয়েছিল। প্রতিটি গ্রুপের শীর্ষ দুই দল এশিয়ান কাপে খেলার যোগ্যতা অর্জন করবে কারণ তারা সিঙ্গাপুর এবং কুয়েতের সাথে যোগ দেবে যারা স্বয়ংক্রিয়ভাবে যোগ্যতা অর্জন করবে। বাছাইপর্বের শেষে, বাকি আটটি দল পূরণ করা হয়েছিল যার মধ্যে সৌদি আরব অন্তর্ভুক্ত ছিল যখন তারা তাদের ফাইনালে অভিষেক করেছিল।  দলযোগ্যতা যোগ্যতার তারিখ সর্বশেষ অংশগ্রহণ   ০ (অভিষেক)৩০ সেপ্টেম্বর ১৯৮০ ১৫ আগস্ট ১৯৮৪ ১৫ আগস্ট ১৯৮৪ ২৬ অক্টোবর ১৯৮৪ ০ (অভিষেক)১২ মে ১৯৮৪ ১৯ অক্টোবর ১৯৮৪ ১৯ অক্টোবর ১৯৮৪ ২০ অক্টোবর ১৯৮৪ ২০ অক্টোবর ১৯৮৪ ১ ( ১৯৮০ )   ভেন্যু    কালাং জাতীয় স্টেডিয়াম ধারণক্ষমতা: ৫৫,০০ 200px   দলীয় সদস্য    গ্রুপ পর্ব সকল সময় হল সিঙ্গাপুর মান সময় (ইউটিসি+৮)  গ্রুপ এ   গ্রুপ বি    নকআউট পর্ব   সেমি-ফাইনাল    তৃতীয় স্থান নির্ধারণী খেলা  ফাইনাল   পুরস্কার    বিজয়ী   ব্যক্তিগত পুরস্কার শীর্ষ গোলদাতাসেরা গোলরক্ষকমোস্ট ভ্যালুয়েবল প্লেয়ারদ্রুততম গোলের পুরস্কারফেয়ার প্লে পুরস্কার  জিয়া জিউকুয়ান শাহরুখ বায়ানি নাসের মোহাম্মদখানি আবদুল্লাহ আল-দিয়া জিয়া জিউকুয়ান ওয়ালিদ আবু আল-সেল   গোলদাতা  তিন গোল করে টুর্নামেন্টের সর্বোচ্চ গোলদাতা জিয়া জিউকুয়ান, শাহরুখ বায়ানি ও নাসের মোহাম্মদখানি। মোট, ৩৪ জন ভিন্ন খেলোয়াড় ৪৪ টি গোল করেছেন, যার মধ্যে চারটি আত্মঘাতী গোল হিসাবে জমা দেওয়া হয়েছে।  ৩টি গোল   জিয়া জিউকুয়ান  শাহরুখ বায়ানি  নাসের মোহাম্মদখানি  ২টি গোল   গু গুয়াংমিং  ঝাও দায়ু  মাজেদ আবদুল্লাহ  রাজালি সাদ  ১টি গোল   লি হুয়াইউন  লিন লেফেং  ইয়াং ঝাওহুই  জুও শুশেং  হামিদ আলিদৌস্তি  জিয়া আরবশাহী  আবদুল্লাহ আল-বুলুশি  ফয়সাল আল-দাখিল  মুয়াইয়াদ আল-হাদ্দাদ  ইব্রাহিম খালফান  খালিদ সালমান  আলি জায়েদ  মোহাম্মদ আব্দুল জাওয়াদ  মোহাইসেন আল-জাম'আন  শাই আল-নাফিসাহ  সালেহ খলিফা  মালিক আওয়াব  লি তাই-হো  ওয়ালিদ আবু আল-সেল  রাদওয়ান আল-শেখ হাসান  ফারুক আবদুর রহমান  আদনান আল-তালিয়ানি  ফাহাদ খামিস  আত্মঘাতী গোল  শাহীন বায়ানি (সৌদি আরবের বিপক্ষে)  ইবরাহীম আল-রুমাইহি (কুয়েতের বিপক্ষে)  মুবারক আনবার (সিরিয়ার বিপক্ষে)  ইসাম মাহরুস (কুয়েতের বিপক্ষে)  তথ্যসূত্র  বহিঃসংযোগ আরএসএসএসএফ  পুরস্কারসমূহ    এএফসি এএফসি বিষয়শ্রেণী:এএফসি এশিয়ান কাপের আসর বিষয়শ্রেণী:সিঙ্গাপুর আয়োজিত আন্তর্জাতিক ফুটবল প্রতিযোগিতা বিষয়শ্রেণী:এশিয়ায় ডিসেম্বর ১৯৮৪-এর ক্রীড়া প্রতিযোগিতা
হুমায়ুনপুর ইউনিয়ন বাংলদেশের ঢাকা বিভাগের কিশোরগঞ্জ জেলার বাজিতপুর উপজেলার একটি ইউনিয়ন। উপজেলাধীন দিলালপুর ইউনিয়ন অতি প্রাচীন একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা   আয়তন ও জনসংখ্যা  আয়তন-৭৩০১ একর। জনসংখ্যা ২৭৪৫০ জন   শিক্ষা  শিক্ষার হার :৪২%।  শিক্ষা প্রতিষ্ঠান   উচ্চ বিদ্যালয়- ১টি  প্রাইমারী স্কুল - ৬ টি  বেসরকারী স্কুল- ০  মাদ্রাসা-১টি  মহিলা মাদ্রাসা-৩টি   দর্শনীয় স্থান    উল্লেখযোগ্য ব্যক্তিত্ব    আবদুল মোনেম খান -পূর্ব পাকিস্তানের গভর্নর ছিলেন।   জনপ্রতিনিধি  বর্তমান চেয়ারম্যান- মোঃ মানিক মিয়া +চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭মোঃ মানিক মিয়া   আরও দেখুন    ঢাকা বিভাগ  কিশোরগঞ্জ জেলা   তথ্যসূত্র   বিষয়শ্রেণী:বাজিতপুর উপজেলার ইউনিয়ন
সাধন সঙ্গীত সাধারণত ঐ সমস্ত সঙ্গীত সমূহ বোঝানো হয়েছে, যা সৃষ্টিকর্তা বা পরমআত্নাকে উদ্যেশ্য করে তাঁর পরম সান্নিধ্য লাভের জন্য করা হয়ে থাকে। তবে এই সঙ্গীত সমূহ কোন ধর্মীয় সংগীত নয়। সৃষ্টির গুঢ় বিষয়বস্তু-নিয়ম-প্রাপ্তি ও কর্ম নিয়ে যে পরম উপলব্ধি সেটাই সাধারণত সাধন সঙ্গীত এর উপাত্য বিষয়বস্তু।   অবিভক্ত বাংলার অনেক খ্যাতিমান  বাউল সাধক পুরুষ, সন্যাসির আগম-সুগমের বদৌলতে বাংলাদেশের সাধন সঙ্গীত তথা বাংলা সংগীত আরো সমৃদ্ধ হয়েছে, আর এই বিষয়ে সবচেয়ে বেশি অবদান রেখেছেন বলে বিবেচনা করা হয় সাধক পুরুষ গুরু লালন শাহ্‌ এর সঙ্গীত সমূহ।  এছাড়াও আরো বহু বাউল সাধক রয়েছেন এই বাংলায়, যাঁদের সঙ্গীত বিমোহিতকর। গুরু লালন শাহ্‌ তাঁর গানের কথার সমস্ত বিষয় নির্ধারন করেছিলেন দেহের গুঢ় তত্ব থেকে, আবার অন্যান্য সাধন গন তাঁদের গানের কথা নিয়েছেন প্রকৃতি প্রেম ও ভিন্ন ভিন্ন অনুভব থেকে।   সাধন সংগীত এর উৎপত্তিঃ  পৃথিবীর প্রাচীনতম গুহাচিত্র গুলো থেকে জানা যায়, সেই যুগে মানুষের প্রধান কর্মপরিকল্পনা করা হত তাদের শিকার কে কেন্দ্র করে, আর শিকারের সফলতার জন্য তারা একধরনের আরাধনা বা করতো দেওয়ালে ছবি এঁকে এবং বিশেষ ধরনের গান গেয়ে, যা পরবর্তিতে ধর্মীয় সঙ্গীত হয়ে ওঠে, এই বাংলার সাধারণ মানুষ শুরু থেকেই সহজ জীবন এবং গান বাজনা পছন্দ করে এবং যেহেতু সুর ও তাল-ছন্দ দিয়ে বলা বা শোনা কথা মানুষ খুব দ্রুত আত্নস্থ করতে পারে সেই কারণে দেব দেবীদের গুনকথা গানের মাধ্যমে সবার মাঝে ছড়িয়ে দেবার প্রয়াসে ধর্মীয় সংগীত এর শুরু হয়। ঠিক একই ভাবে সাধকগন তাঁদের সাধন কথা সকলের মাঝে ছড়িয়ে দিতেই সাধন সঙ্গীত শুরু করেন।    তথ্যসূত্র   বিষয়শ্রেণী:বাংলা সঙ্গীত
ভরি হলো স্বর্ণালঙ্কার অথবা, রৌপ্যালঙ্কার অথবা, রূপা পরিমাপের প্রচলিত একক। ২২ ক্যারেট সোনার এক ভরি = ১১.৬৬৪ গ্রাম।     হিসাবঃ   "১৬" আনা = "০১" ভরি  "০৬" রতি = "০১" আনা  "০১" ভরি = "১১.৬৬" গ্রাম  "০১" কেজি= "৮৫.৭৩৪" ভরি   বিভিন্ন প্রকার স্বর্ণে খাদের পরিমান   ১০ ক্যারেট স্বর্ণে আছে : ১০ অংশ স্বর্ণ + ১৪ অংশ এলোয় (খাদ বা ধাতু)  ১৪ ক্যারেট স্বর্ণে আছে : ১৪ অংশ স্বর্ণ + ১০ অংশ এলোয় (খাদ বা ধাতু)  ১৮ ক্যারেট স্বর্ণে আছে : ১৮ অংশ স্বর্ণ + ৬ অংশ এলোয় (খাদ বা ধাতু)  ২০ ক্যারেট স্বর্ণে আছে : ২০ অংশ স্বর্ণ + ৪ অংশ এলোয় (খাদ বা ধাতু)  ২২ ক্যারেট স্বর্ণে আছে : ২২ অংশ স্বর্ণ + ২ অংশ এলোয় (খাদ বা ধাতু)  ২৪ ক্যারেট স্বর্ণে আছে : ২৪ অংশ স্বর্ণ + কোনো এলোয় (খাদ বা ধাতু) নেই।   ব্যবহার  বাংলাদেশসহ ভারতীয় উপমহাদেশের বেশ কিছু জায়গায় অলঙ্কারাদিতে ভরি শব্দের ব্যবহার লক্ষ্য করা যায়। বিশেষ করে বাংলাদেশ এর জুয়েলারি দোকানে ভরির একক হিসাবে স্বর্ণের অলংকার বেচাকেনা হয়।   একক  ভরির একক হিসেবে প্রাচীনকালে ১ টাকার সমপরিমাণ বা আঞ্চলিক ভাষায় কাঁচা পয়সাকে ভরির একক হিসেবে মূল্যায়িত করা হতো। ভরির ক্ষুদ্রতম একক রতি। ৬ রতি সমওজনে ১ আনা এবং ১৬ আনায় ১ ভরি হয়। আন্তর্জাতিক পর্যায়ে ১ ভরি = ১১.৬৬৪ গ্রাম।   স্বর্ণকারদের কাছে  স্বর্ণকার, যিনি স্বর্ণের ব্যবসা কিংবা স্বর্ণালঙ্কার তৈরী করেন তাদের কাছে ভরির ওজন ভিন্নতর হয়। গ্রাহকের কাছে বিক্রয়ের সময় তারা পুরো বাজার দর হিসেবে ১ ভরি স্বর্ণ বা রূপার দাম নির্ধারণ করেন। অথচ গ্রাহক যখন ঐ ১ ভরি স্বর্ণ বা রূপা বিক্রয় করেন তখন তাতে অলঙ্কারের আকরিক খাদ নির্ধারণ করে মূল্য প্রদান করেন।   তথ্যসূত্র   বিষয়শ্রেণী:একক বিষয়শ্রেণী:পরিমাপ
আব্দুস সাত্তার চৌধুরী বাংলাদেশের দিনাজপুর জেলার রাজনীতিবিদ ও দিনাজপুর-৬ আসনের সাবেক সংসদ সদস্য।   প্রাথমিক জীবন  আব্দুস সাত্তার চৌধুরী দিনাজপুর জেলায় জন্মগ্রহণ করেন।   রাজনৈতিক জীবন  আব্দুস সাত্তার চৌধুরী ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে দিনাজপুর-৬ আসন থেকে সংসদ সদস্য নির্বাচিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:দিনাজপুর জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:দিনাজপুর জেলার ব্যক্তি
এএসডব্লিউ-এসডব্লিউসি কর্ভেট হল গার্ডেনরিচ শিপবিল্ডার্স অ্যান্ড ইঞ্জিনিয়ার্স (জিআরএসই) ও কোচিন শিপইয়ার্ড (সিএসএল) এর কাছে ভারতীয় নৌবাহিনীর জন্য অর্ডার করা ডুবোজাহাজ-বিধ্বংসী জাহাজ। এগুলি ৭০০ টন ওজন বিশিষ্ট এবং বর্তমানে সেবায় নিয়জিত অভয়-শ্রেণির কর্ভেটগুলিকে প্রতিস্থাপন করবে।   ইতিহাস  ২০১৩ সালের ডিসেম্বর মাসে ভারতের প্রতিরক্ষা মন্ত্রকের প্রতিরক্ষা অধিগ্রহণ পরিষদ (এমওডি) ১৯৮৯ সাল থেকে ১৯৯১ সালের মধ্যে কমিশন প্রাপ্ত রাশিয়া-নির্মিত অভয়-শ্রেণির করভেটগুলি প্রতিস্থাপনের জন্য ১৩,৪৪০ কোটি ডলার (১.৯ বিলিয়ন মার্কিন ডলার) ব্যয়ে অগভীর জলের ডুবোজাহাজ-বিধ্বংসী জাহাজ ক্রয়ের অনুমোদন প্রদান করে।  ২০১৪ সালের জুন মাসে "ক্রয় এবং মেক ইন্ডিয়া" উদ্যোগের অধীনে এমওডি লার্সন অ্যান্ড টুব্রো, এবিজি শিপইয়ার্ড, পিপাভা শিপইয়ার্ড, গোয়া শিপইয়ার্ড এবং গার্ডেনরিচ শিপবিল্ডার্স এবং ইঞ্জিনিয়ার সহ স্থানীয় বেসরকারী খাতের শিপইয়ার্ডগুলিকে একটি দরপত্রের জন্য আহ্বান করে।  ২০১৭ সালের অক্টোবর মাসে কোচিন শিপইয়ার্ড ও গার্ডেনরিচের উত্থান হয় যথাক্রমে এল১ এবং এল২ বিডার হিসাবে। তারা প্রত্যেকে ৮ টি করে জাহাজ তৈরি করবে।   তথ্যসূত্র    বহিঃসংযোগ   বিষয়শ্রেণী:কর্ভেট শ্রেণি
ধরম গজ সিংহ (জন্ম: ৭ জুলাই ১৯২৭,  ধিরামহোলিয়া, হরিদয় হারদোই জেলা, উত্তর প্রদেশ) ভারতের উত্তর প্রদেশ রাজ্যের শাহাবাদ (লোকসভা কেন্দ্র) থেকে পঞ্চম লোকসভার সদস্য ছিলেন।  তিনি একই কেন্দ্র থেকে ৭ম, অষ্টম এবং নবম লোকসভা নির্বাচিত হয়েছিলেন।    তথ্যসূত্র   বিষয়শ্রেণী:১৯২৭-এ জন্ম বিষয়শ্রেণী:উত্তরপ্রদেশের লোকসভা সদস্য বিষয়শ্রেণী:পঞ্চম লোকসভার সদস্য বিষয়শ্রেণী:সপ্তম লোকসভার সদস্য বিষয়শ্রেণী:অষ্টম লোকসভার সদস্য বিষয়শ্রেণী:নবম লোকসভার সদস্য বিষয়শ্রেণী:সম্ভাব্য জীবিত ব্যক্তি বিষয়শ্রেণী:হারদোই জেলার ব্যক্তি বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ
ডান|থাম্ব|অ্যাপোলো ১৭ থেকে দেখা পৃথিবী। এই অভিযানের ২৮ বছর পর প্রথম আন্তর্জাতিক জীববৈচিত্র্য দিবস পালিত হয়।  আন্তর্জাতিক জীববৈচিত্র্য দিবস (বা বিশ্ব জীববৈচিত্র্য দিবস) হল জীববৈচিত্র্য বিষয়ক উন্নয়নে জাতিসংঘ অনুমোদিত একটি আন্তর্জাতিক দিবস। এটি বর্তমানে ২২ মে অনুষ্ঠিত হয়।  আন্তর্জাতিক জীববৈচিত্র্য দিবস জাতিসংঘের ২০১৫ পরবর্তী উন্নয়ন এজেন্ডার টেকসই উন্নয়ন লক্ষ্যমাত্রার অন্তর্গত। আন্তর্জাতিক সহযোগিতার এই বৃহত্তর উদ্যোগে, জীববৈচিত্র্যের বিষয়টি টেকসই কৃষিতে স্টেকহোল্ডারদের উদ্বেগের বিষয়; মরুকরণ, জমির অবক্ষয় এবং খরা; জল এবং স্যানিটেশন ; স্বাস্থ্য এবং টেকসই উন্নয়ন ; শক্তি; বিজ্ঞান, প্রযুক্তি এবং উদ্ভাবন, জ্ঞান বিনিময় এবং সক্ষমতা বৃদ্ধি; শহুরে স্থিতিস্থাপকতা এবং অভিযোজন; টেকসই পরিবহন ; জলবায়ু পরিবর্তন এবং দুর্যোগ ঝুঁকি হ্রাস ; মহাসাগর এবং সমুদ্র; বন; আদিবাসী সহ দুর্বল গোষ্ঠী ; এবং খাদ্য নিরাপত্তা। টেকসই উন্নয়নে জীববৈচিত্র্যের গুরুত্বপূর্ণ ভূমিকাটি রিও+২০ ফলাফলের নথি, "দ্য ওয়ার্ল্ড উই ওয়ান্ট: এ ফিউচার ফর অল" এ স্বীকৃত হয়েছিল।  ১৯৯৩ সালে জাতিসংঘ সাধারণ পরিষদের দ্বিতীয় কমিটি কর্তৃক গঠিত হওয়ার পর থেকে ২০০০ সাল পর্যন্ত ২৯ ডিসেম্বর কনভেনশন অন বায়োলজিক্যাল ডাইভারসিটি কার্যকর হওয়ার দিনটি উদযাপনের জন্য এটি অনুষ্ঠিত হয়েছিল। ২০ ডিসেম্বর, ২০০০, তারিখটি ২২ মে, ১৯৯২ তারিখে রিও ডি জেনেইরো আর্থ সামিটে কনভেনশন গৃহীত হওয়ার স্মরণে এবং আংশিকভাবে ডিসেম্বরের শেষের দিকে আসা অন্যান্য ছুটির দিনগুলো এড়াতে স্থানান্তরিত করা হয়েছিল।   তথ্যসূত্র   বিষয়শ্রেণী:জীববৈচিত্র্য বিষয়শ্রেণী:পরিবেশগত সচেতনতা দিবস বিষয়শ্রেণী:মে উদ্‌যাপন বিষয়শ্রেণী:জাতিসংঘের দিবস বিষয়শ্রেণী:১৯৯৩-এ প্রতিষ্ঠিত পুনরাবৃত্ত ঘটনা
শীলভদ্র দত্ত হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় ব্যারাকপুর বিধানসভা কেন্দ্রের বিধায়ক হিসেবে দায়িত্ব পালন করেছেন।List of Winners in West Bengal 2011List of Winners in West Bengal 2016 বর্তমানে তিনি ভারতীয় জনতা পার্টির সদস্য। তিনি খড়দহ বিধানসভার বিধায়ক পদের জন্য  এবং দমদম লোকসভার সাংসদ পদের জন্য প্রার্থী হয়েছিলেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
রবার্ট রেশা (৯ মার্চ ১৯২০ - ৭ ডিসেম্বর ১৯৭৩) ছিলেন একজন দক্ষিণ আফ্রিকান সাংবাদিক ও রাজনৈতিক ভিন্নমতাবলম্বী। তিনি আফ্রিকান ন্যাশনাল কংগ্রেসের যুব লীগ ও জাতীয় নির্বাহী কমিটির সদস্য হিসেবে দায়িত্ব পালন করেন।    জীবনের প্রথমার্ধ  রবার্ট রেশা ১৯২০ সালে বোলোটওয়েতে জন্মগ্রহণ করেন। তিনি আট বছরের বিদ্যালয় জীবন শেষ করেন এবং তারপর খনি শ্রমিক হিসেবে কাজ শুরু করেন।    তথ্যসূত্র   বিষয়শ্রেণী:১৯২০-এ জন্ম বিষয়শ্রেণী:১৯৭৩-এ মৃত্যু বিষয়শ্রেণী:দক্ষিণ আফ্রিকান বন্দী ও আটক বিষয়শ্রেণী:আফ্রিকান ন্যাশনাল কংগ্রেসের সদস্য বিষয়শ্রেণী:যুক্তরাজ্যে দক্ষিণ আফ্রিকান প্রবাসী বিষয়শ্রেণী:আলজেরিয়ায় দক্ষিণ আফ্রিকান প্রবাসী বিষয়শ্রেণী:২০শ শতাব্দীর দক্ষিণ আফ্রিকান সাংবাদিক বিষয়শ্রেণী:অর্ডার অফ লুথুলির প্রাপক বিষয়শ্রেণী:দক্ষিণ আফ্রিকান বর্ণবাদ বিরোধী কর্মী